Danmark nú sjeyndstørsta sjóvinnutjóðin í heiminum Danmark er flutt fram á listanum yvir størstu sjóvinnutjóðir í 2017. Ein samlað tonnasja upp á meira enn 60 miljónir bruttons gevur Danmark sjeyndaplássið á heimsstyrkislistanum yvir sjóvinnutjóðir. Sostatt er Danmark farið framum Suðurkorea. ” Tað er sera positivt at síggja, at Danmark, hóast nøkur hørð ár og harða kapping við millum annað Asia, framvegis kann vaksa og gerast sjeyndstørsta sjóvinnutjóðin. Hetta ber boð um, at vit í Danmark hava nakrar sterkar maritimar førleikar og dugnalig reiðarí,” sigur Anne H. Steffensen, stjóri í Danske Rederier. Tað eru serliga asiatisk lond sum Japan, Kina og Singapore, sum liggja á odda, og sum framvegis sita tungt á plássunum í topp fimm á listanum yvir sjóvinnutjóðir. Londini í Asia eru serliga áhugaverd fyri reiðarí, orsakað av kappingarføru treytunum. ” Vit eru stolt av vøkstrinum í danska flotanum, men eru ikki mett enn. Danmark skal vera millum heimsins fimm størstu sjóvinnutjóðir, mált eftir tonnasju. Tí er umráðandi, at vit eisini í framtíðini kunnu vera kappingarfør, um hetta skal eydnast. Tíbetur hava vit grundarlag fyri nýggjum vøkstri í Danmark við fráboðaða maritimu vakstrarætlanini og breiða politiska undirtøku til at menna donsku sjóvinnuna,” sigur Anne H. Steffensen. Grikkaland og Týskland eru einastu sjóvinnutjóðirnar í ES, sum eru størri enn Danmark. Leiðslan hjá týskarum er tó tódnað nakað, úr sjey miljónum bruttotonsum fyrr í ár til sløk tvær miljónir tons í oktober 2017. Tíggju tær størstu sjóvinnutjóðirnar í heiminum eru: